
Ruotsin kieli 


Ruotsin kieli eli ruotsi on indoeurooppalaisten kielten 
germaanisen haaran skandinaaviseen eli 
pohjoisgermaaniseen ryhmään kuuluva kieli. Sillä on 
noin 8,3 miljoonaa äidinkielistä puhujaa eri maissa, 
joista noin 7,9 miljoonaa Ruotsissa/ 1 ^ Ruotsin kielilain 
(Spräklag 2009:600^) mukaan ruotsi on maan 
pääkieli, ja sitä käytetään tuomioistuimissa ja 
julkishallinnossa. Ruotsi on myös yksi Euroopan 
unionin virallisista kielistä. Suomessa ruotsi on toinen 
kansalliskielistä. Vuonna 2016 sitä puhui 
äidinkielenään 289 540 henkilöä, eli 5,3 prosenttia 
väestöstäRuotsinkielisten osuus Suomen väestöstä 
on 1900-luvulla huomattavasti laskenut; vielä 1880- 
luvulla se oli 14 %. 

Ruotsin läheisimmät sukulaiskielet ovat muut 
pohjoisgermaaniset eli skandinaaviset kielet tanska, 
norja, islanti ja f ääri. Yhdessä tanskan sekä kirjanorjan 
eli bokmälin kanssa ruotsi muodostaa skandinaavisten 
kielten itäisen ryhmän. Ruotsille - ja yleensä 
skandinaavisille kielille - ovat ominaisia 
sananloppuiset määräiset artikkelit (epämääräinen: ett 
ord; määräinen: ordet). Kieliopillisia sukuja on 
kirjakielessä kaksi: neutri (ruots. neutrum ) sekä 
epäneutri (ruots. utrum), "yhteinen suku”, joksi 
maskuliini ja feminiini ovat sulautuneet. Neutrin 
epämääräinen artikkeli on ett, ei-neutrin en, ja 
vastaavasti neutrin määräiset muodot loppuvat t:hen ja 
ei-neutrin n:ään. Koska kielissä, joissa on erikseen 
maskuliini ja feminiini, ovat miehiä tarkoittavat sanat 
yleensä maskuliineja ja naisia tarkoittavat sanat 
feminiinejä, on ruotsin kielen yksinkertaistuminen 
johtanut siihen, että lähes kaikki ihmisiä tarkoittavat 
sanat kuuluvat yhteen sukuun (poikkeuksia esim. ett 
barn 'lapsi’, ett syskon 'sisarus’). 

Riikinruotsia eli Ruotsissa puhuttavaa ruotsia 
puhuttaessa painollisella tavulla on laskeva tai nouseva 
korko (esimerkiksi äxel 'olkapää’, äxel 'akseli’). 
Suomenruotsin painotus on monotonisempi, lähes 
samanlainen kuin suomen kielen. Pohjois-Ruotsissa 
puhuttavilla ruotsin murteilla on jonkin verran samoja 
ominaisuuksia kuin suomenruotsilla. 


Ruotsin kieli 



Ruotsin kielen puhuma-alueet 


Oma nimi svenska 

Tiedot 

Ruotsi 
Suomi 

Ahvenanmaa 

Ruotsi 
Suomi 

Ahvenanmaa 
Euroopan Unioni 
Puhujia 10 miljoonaa 
Sija n. 90. 

Kirjaimisto latinalainen 

Kielenhuolto Kotimaisten kielten keskus 
(Suomi) 

Spräkrädet (Ruotsi) 

Kielitieteellinen luokitus 
Kielikunta indoeurooppalaiset kielet 

Kieliryhmä germaaniset kielet 

pohjoisgermaaniset kielet 
skandinaaviset kielet 

Kielikoodit 

ISO 639-1 sv 
ISO 639-2 swe 

ISO 639-3 swe (http://www-01.sil.org/iso639- 
3/documentation.asp?id=swe) 

Ohje 


Alue 


Virallinen 

kieli 














































Ruotsin ensimmäiset kirjalliset muistomerkit ovat riimukiviä keski- ja myöhäisrautakaudelta, jolloin 
skandinaaviset kielet olivat vielä saman kielen murteita. Lopullisesti ruotsin ja tanskan kielet erosivat 
toisistaan uskonpuhdistusten ja erillisten raamatunkäännösten myötä. Ehdotonta rajaa kielten välille ei 
kokonaan kuitenkaan vieläkään voi vetää - Skänessa eteläisimmässä Ruotsissa käytettävä kielenmuoto 
lasketaan Tanskan murremaantieteessä edelleen tanskan variantiksi. Nykyään ruotsin, norjan ja tanskan 
puhujat ymmärtävät toisiaan vaihtelevasti. Tanskalaisten ja ruotsalaisten on vaikea ymmärtää toisiaan, mutta 
norjan ymmärtäminen on kummankin kielen puhujille hieman helpompaani 


Sisällysluettelo 

Aakkoset 

Kielioppia 

Verbien taivutus 
Sanajärjestys 

Ruotsin kielen kehitystä 
Vanha ruotsi 
Uusi ruotsi 
Nykyruotsi 

Maantieteellinen jakautuminen 
Virallinen asema 
Kielenhuolto 

Fonologia 

Vokaalit 

Murteet 

Lainasanoja 

Ruotsin lainasanoja suomeen 
Suomalaisperäisiä sanoja ruotsissa 

Katso myös 
Lähteet 

Aiheesta muualla 


Aakkoset 


Ruotsia kirjoitetaan latinalaisin aakkosin. Aikaisemmin v:n ja w:n ero ei vaikuttanut ruotsin 
aakkosjärjestykseen, kuten ei yleensäkään pohjoismaisten kielten eikä suomen kielen, mutta vuoden 2006 
painoksessa Svenska Akademiens ordlista alkoi erotella v- ja w-kirjaimet. Ruotsin kielen aakkoset ovat: 

■ pienaakkoset: abcdefghijklmnopqrstuvvvxyzääö 

■ suuraakkoset: ABCDEFGHI JKLMNOPQRSTUVWXYZÄÄÖ 

Näistä Q, W ja Z ovat harvinaisia ja esiintyvät vain lainasanoissa ja erisnimissä. C esiintyy omakielisissä 
sanoissa vain ck-yhdistelmässä, joka äännetään etenkin suomenruotsissa suomen kk:n tavoin. Lainasanoissa 
se esiintyy yleisesti myös e:n, i:n ja y:n edellä s-äänteen merkkinä. 






Kielioppia 


Ruotsissa on kaksi kieliopillista sukua, neutri (ruots. neutrum ) ja epäneutri (ruots. utrum « latinan uter 
’kumpi tahansa (kahdesta)’). Epäneutri syntyi maskuliinin ja feminiinin yhdistyessä. Tätä kuvastaa se, että 
ruotsin neutriin kuuluu paljon vähemmän sanoja kuin toiseen sukuun ja että lähes kaikki ihmisiä tarkoittavat 
sanat kuuluvat epäneutriin. Ruotsin neutria kutsutaan joskus myös ett-suvuksi (sen epämääräinen artikkeli 
on ett ) ja epäneutria yhdistyneeksi suvuksi, yleiseksi suvuksi tai en-suvuksi (sen epämääräinen artikkeli on 
en). Substantiivin määräisyys ilmaistaan taivutuspäätteillä (yksikössä -n, -en ja -t, -et; monikossa -na, -en), 
minkä lisäksi määritteenä olevan adjektiivin edellä käytetään erillistä artikkelia (den, det, monikossa de: det 
Stora huset). 

Ruotsin substantiivit jaetaan yleensä monikon tunnuksen perusteella seuraaviin taivutusluokkiin eli 
deklinaatioihin (muodot lueteltu järjestyksessä; epämääräinen yksikkö eli perusmuoto, määräinen yksikkö, 
epämääräinen monikko ja määräinen monikko): 

■ 1. deklinaatiossa monikon tunnus on -or. Siihen kuuluu a-loppuisia epäneutrisanoja, kuten 
flicka 'tyttö’ (en flicka, flickan, flickor, flickorna). Deklinaatioon kuuluu myös joitakin 
konsonanttiloppuisia sanoja, kuten väg 'aalto' (en väg, vägen, vägor, väg oma) ja ros 'ruusu’ 

(en ros, rosen, rosor, ros oma). 

■ 2. deklinaatioon kuuluu epäneutrisanoja, poikkeuksena neutrimuotoinen finger 'sormi’. 

Monikon tunnus on -ar. Tähän deklinaatioon kuuluvat e- ja konsonanttiloppuisia sanoja, muun 
muassa arm käsivarsi (en arm, armen, arm ar, arm arna) ja pojke 'poika’ (en pojke, pojken, 
pojkar, pojkarna). Sanoilla, joiden lopussa on painoton -el, -en tai -er, katoaa monikossa 
yleensä e-kirjain, kuten sanalla nyckel avain (en nyckel, nyckeln, nycklar, nycklama). Harvoilla 
sanoilla esiintyy myös umlaut, esimerkiksi sanalla dotter tytär (dotter, dottern, döttrar, 
döttrama). Jotkin sanat taipuvat epäsäännöllisesti, kuten en ahon, aftnar, 'iltapäivä’ ja en 
sommar, somrar, 'kesä'. 

■ 3. deklinaatioon kuuluu sekä epäneutri- että neutrisanoja, joiden monikon tunnus on -er tai -r. 
Siihen kuuluvat muun muassa park 'puisto' (en park, parken, parker, parkema), museum 
'museo’ (ett museum, museef, museer, museerna; huomaa latinan um-päätteen poistaminen 
taivutetuissa muodoissa), sko 'kenkä' (en sko, skon, skor, skorna). Joillakin sanoilla esiintyy 
vokaalimuutos eli umlaut tai vartalokonsonantin muuntuminen, esim. en hand, händer, 'käsi’; 
en bok, böcker, 'kirja’. 

■ 4. deklinaatioon kuuluu yhtä sanaa lukuun ottamatta vain vokaaliloppuisia neutrisanoja. 
Monikon tunnus on -n. Deklinaation sanoja ovat muun muassa bi 'mehiläinen' (ett bi, bief, bin, 
bina) ja äpple 'omena’ (ett äpple, äpplef, äpplen, äpplena). Jotkin sanat taipuvat 
epäsäännöllisesti, kuten öga 'silmä' (ett öga, ögaf, ögon, ögo/ia). Deklinaation ainoa 
konsonanttiloppuinen sana on huvud pää (huvud, huvudet, huvuden, huvudena). 

■ 5. deklinaation sanoilla ei ole monikon tunnusta. Deklinaatioon kuuluu sekä neutri- että 
epäneutrisanoja, esimerkiksi barn 'lapsi' (ett barn, barnef, barn, barn en) ja djur 'eläin' (ett djur, 
djuref, djur, djuren). Kaikki epäneutrimuotoiset -are-loppuiset tekijännimet kuuluvat 5. 
deklinaatioon, kuten lärare 'opettaja’ (en lärare, lärare/i, lärare, lärar/ia). Joillakin sanoilla 
esiintyy monikossa vokaalimuutos, kuten mus 'hiiri’ (en mus, musen, möss, mössen) ja man 
'mies' (en man, mann en, män, männe/i). 

Sijoja on nominatiivin lisäksi ruotsissa vain genetiivi, joka substantiiveilla muodostetaan lisäämällä sanan 
loppuun s-pääte. 

Adjektiivit taipuvat ruotsissa suvun, luvun ja määräisyyden mukaan. Monikkomuoto ja määräinen muoto 
ovat yleensä samat, ja niitä kutsutaankin joskus yhteisnimityksellä a-muoto, koska ne loppuvat a-kirjaimeen. 
Esimerkiksi en skön blomma (kaunis kukka), ett skönt hus (kaunis talo), sköna blommor (kauniita kukkia, 
kauniit kukat). Lisäksi on vertailumuodot, esimerkiksi skönare (= kauniimpi) ja skönast(e) (= kaunein). 




Persoonapronominit ovat jag (minä), du (sinä), hän (hän, maskuliini), hon (hän, feminiini), vi (me), ni (te) ja 
de (he). Vastaavat objektimuodot samassa järjestyksessä ovat mig, dig, honom, henne, oss, er ja dem. 
Vastaavat omistusmuodot samassa järjestyksessä ovat min (neutrissa mitt, monikossa minä), din (ditt, dina), 
hans, hennes, vär (värt, vara), er (ert, erä) ja deras. 


Verbien taivutus 

Verbien aikamuotoja ovat preesens, imperfekti, perfekti ja pluskvamperfekti. Kaksi viimeksi mainittua ovat 
liittomuotoja, jotka muodostetaan ha-apuverbin sekä pääverbin supiinin avulla. Oikeampi nimi imperfektille 
olisi preteriti. Verbien taivutus on viime vuosisatoina todella voimakkaasti yksinkertaistunut. Verbit eivät 
nykyään enimmäkseen taivu persoonamuodoissa vaan ensimmäinen ja toinen persoona erotetaan 
kolmannesta pelkällä persoonapronominilla (jag, du, vi, ni) eikä myöskään yksikkö- ja monikkopersoonien 
välillä enimmäkseen ole eroa. Aikaisemmin myös ruotsissa verbeillä oli persoonataivutus, ja juhla tyylissä 
voidaan vieläkin käyttää verbien monikkomuotoa, joka tosin on 1800-luvulta lähtien ollut ainakin 
säännöllisillä verbeillä kaikissa monikon persoonissa samanlainen, infinitiivin kaltainen. Aikaisemmin 
verbien monikoilla eri persoonien välillä oli eroja: 1800-luvulle asti monikon ensimmäinen persoona oli 
säännöllisillä verbeillä e-loppuinen, kun muut monikon persoonat säännöllisillä verbeillä olivat a-loppuisia. 
Vielä aikaisemmin esiintyi m-loppuisia monikon ensimmäisen persoonan ja n-loppuisia monikon toisen 
persoonan verbinmuotojaVerbien monikkomuodoista muuten kuin juhlatyylissä luovuttiin 1900-luvulla, 
kun ne olivat puhekielessä jokseenkin täysin kuolleet. Verbit jakautuvat seuraaviin taivutustyyppeihin: 

■ 1. konjugaatio: infinitiivin pääte -a, preesensin -ar, imperfektin -ade ja supiinin -at, esimerkiksi 
tala - talar - talade - taiat. 

■ 2. konjugaatio: infinitiivin pääte -a, preesensin -er, imperfektin -de tai -te (jälkimmäinen yleensä 
kirjainten k, p, t, s tai x perässä ) ja supiinin -t, esimerkiksi läsa - läser - läste - läst. 

■ 3. konjugaatio: infinitiivissä ei päätettä, preesensin pääte -r, imperfektin -dde ja supiinin -tt, 
esimerkiksi bo - bor - bodde - bott. 

■ 4. konjugaatio eli vahvat verbit: infinitiivin pääte -a, preesensin -er, imperfektissä ei päätettä 
vaan se muodostetaan vaihtamalla vartalon vokaali toiseksi, esimerkiksi / a:ksi tai y ö:ksi, 
supiinilla ei varsinaisesti omaa päätettä, mutta yleensä -/'f, jonka lisäksi myös vartalovokaali 
usein vaihtuu, esimerkiksi / u:ksi tai y u:ksi, esimerkiksi springa - Springer - sprang - sprungit 
tai flyta - flyter - flöt - flutit. 

Verbien passiivi muodostetaan lisäämällä aktiivimuotoon s-pääte, jota paitsi preesensin -r jätetään pois. 


Sanajärjestys 

Ruotsin sanajärjestys on suhteellisen tarkkaan määrätty. Perussanajärjestys on subjekti-predikaatti-objekti. 
Jos jokin adverbiaali sijoitetaan lauseen alkuun, tulee subjekti päälauseessa kuitenkin vasta predikaatin 
jälkeen. Sivulauseen sanajärjestykselle on muistisääntö konsukiepre : konjunktio, subjekti, kieltosana, 
predikaatti, objekti. 


Ruotsin kielen kehitystä 



Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 




























800-luvulla muinaisnorja alkoi erota Norjassa ja Islannissa 
puhuttavaksi vanhaksi länsinorjaksi ja Ruotsissa ja Tanskassa 
puhuttavaksi vanhaksi itänorjaksi. Tanskan ja Ruotsin murteet 
alkoivat eriytyä 1100-luvulla ja niistä kehittyivät muinaisruotsin 
ja muinaistanskan kielet 1200-luvulla. Kaikkiin kieliin vaikutti 
voimakkaasti keskialasaksa keskiajan aikana. 

Ruotsissa puhuttua tuolloista muinaisnorjaa kutsutaan 
riimuruotsiksi ( runsvenska ) erotukseksi Tanskan riimutanskasta 
( rundanska ), vaikka ne olivat vielä sama murre 1100-luvulle, 
lukuun ottamatta Tanskan vokaalimuunnosta. Myös Gotlannissa 
puhuttiin omaa murrettaan ( gutniska ). ”Riimu”-nimitys tulee 
siitä, että suurin osa tekstistä on kirjoitettu riimukirjäimin. 
Urnordiskan riimuaakkoset, vanhempi fujrark (tai futhark) oli 
tuolloin jo kehittynyt nuoremmaksi fujrarkiksi, jossa oli vain 16 
kirjainta. Kirjainten määrän vähyyden vuoksi joillain riimuilla 
ilmaistiin useita foneemeja, esimerkiksi u:ta tarkoittavalla 
riimulla myös vokaaleja o, 0 ja y, ja i-riimulla myös e:tä. 

1100-luvun vaihteesta ja eteenpäin Tanskan murre alkoi eriytyä 
Ruotsin murteesta. Kehityksen tulokset levisivät rajoitetusti 
Tanskasta ja syntyi useita murrerajoja lähtien Själlannista 
Norlantiin, Pohjanmaalle ja Kaakkois-Suomeen. 

Äldre Västgötalagen: vanhimpia 
esimerkkejä latinalaisin kirjaimin 
kirjoitetusta ruotsista. 


Varhainen muutos, joka erotti riimutanskan muista itämuinaisnorjan murteista, oli diftongin aei muutos e:ksi, 
kuten sanassa stceinn ->• stenn. Riimuissa tämä näkyi kirjoitetun muodon muuttumisensa stain ->• stin. Myös 
au muuttui pitkäksi avoimeksi o:ksi, kuten sanassa dauör -> d 0 Ör ja kirjoitettu muoto taupr -> tupr. oy- 
diftongi muuttui pitkäksi suljetuksi o:ksi, kuten muinaisnorjan sanassa ’saari’. Nämä muutokset tapahtuivat 
pääasiassa myös riimuruotsissa, paitsi Mälarinlaakson pohjoispuolisissa ja itäpuolisissa murteissa, joissa 
diftongeja edelleen esiintyy eristyneillä alueilla. 


Vanha ruotsi 


Vanhimmat Ruotsista löydetyt tekstit ovat kuitenkin muinaisnorjankielisiä riimukirjoituksia. Esimerkiksi 
Rokin riimukivi Itä-Götanmaalla sisältää noin vuoden 800 tienoille ajoittuvan pitkän mytologisen tekstin. 
Suurin osa säilyneistä riimukirj äimillä kirjoitetun ”riimuruotsin” näytteistä ajoittuu 1000-luvulle. 
Latinalaisin aakkosin kirjoitetusta keskiaikaisesta ruotsin kielestä vuodesta 1225 lähtien käytetään nimeä 
muinaisruotsi (ruots. fornsvenska). Tämän ajan dokumenteista tärkeimpiä on latinalaisilla aakkosilla 
kirjoitettu lakikokoelma Västgötalagen, josta on säilynyt osia vuodelta 1250. Kieleen vaikuttivat tänä 
etenkin katolisen kirkon vankka vakiintuminen ja luostarit, jotka toivat mukanaan kreikan ja latinan 
lainasanoja. Hansaliiton nousu 1200- ja 1300-luvuilla vahvisti alasaksin vaikutusta edelleen. Hansakaupan 
myötä Ruotsiin saapui runsaasti saksan puhujia, jotka toivat mukaan äidinkielensä sanastoa. Sodankäyntiä, 
kauppaa ja hallintoa koskevien lainasanojen lisäksi kieleen tuli kieliopillisia päätteitä ja jopa konjunktioita. 
Lähes kaikki merenkulkusanasto lainattiin hollannista. Vanhin tunnettu varsinainen ruotsinkielinen 
kirjallinen teos on 1320-luvulla kirjoitettu EerikinkronikkaJ 6 ^ 

Varhaisessa keskiaikaisessa ruotsissa oli nykyruotsia monimutkaisempi sijarakenne, eivätkä maskuliini ja 
feminiini olleet vielä yhtyneet toisiinsa. Substantiivit, adjektiivit, pronominit ja osa numeraaleista sai 
nykyisten nominatiivin ja genetiivin lisäksi datiivin ja akkusatiivimuodon. Kieliopillinen suku muistutti 
nykysaksan vastaavaa, siinä oli maskuliini, feminiini ja neutri. Suurin osa maskuliinisista ja feminiineistä 
yhdistyi myöhemmin yhdeksi ryhmäksi. Verbeillä oli subjunktiivi ja imperatiivi, ja niitä taivutettiin 
persoonissa. 1500-luvulle mennessä sijat ja suku olivat puhutussa kielessä ja maallisessa kirjallisuudessa 


































supistuneet nykyruotsin kahteen sijaan ja kahteen sukuun. 
Vanhat taivutukset säilyivät korkealentoisessa proosassa 1700- 
luvulle ja joissain murteissa 1800-luvulle saakka. 

Sukujärjestelmän yksinkertaistuminen aiheutti myös sen, että 
pronomineja hari (= hän [miehestä]) ja hon (= hän [naisesta]) 
lakattiin käyttämästä muista kuin ihmisistä ja ne korvasi 
kaikista ei-neutriin kuuluvista sanoista käytettävä pronomini 
den (= se; aikaisemmin kaikista feminiiniin kuuluvista sanoista 
käytettiin hon-pronominia ja maskuliiniin kuuluvista sanoista 
han-pronominia, mutta nyt, kun maskuliini ja feminiini ovat 
sulautuneet yhdeksi suvuksi ja sana voidaan mieltää 
maskuliiniseksi tai feminiiniseksi vain sukupuolen perusteella, 
hän viittaa vain miespuolisiin ihmisiin ja hon vain naispuolisiin 
ihmisiin). 

Kirjoituksessa siirryttiin kirjoittamaan ae -» se, joka joskus 
kirjoitettiin a', vaikka tämä vaihteli alueittain ja kirjoittajan 
mukaan. Aa:sta tuli a a ja oe:sta o e . Näistä kehittyivät 
myöhemmin kirjaimet ä, ä ja ö. Ä-kirjain syntyi, kun monissa 
sanoissa a alettiin ääntää oma ja sen merkiksi a:n päälle alettiin 
merkitä o. 



Riimukivi Lundin kunnassa Etelä- 
Ruotsissa. 


Uusi ruotsi 


Uusi ruotsi ( nysvenska ) kehittyi kirjapainotaidon ja uskonpuhdistuksen myötä. Saatuaan vallan kuningas 
Kustaa Vaasa määräsi Raamatun kääntämisestä ruotsiksi. Uusi testamentti julkaistiin 1526 ja koko Raamattu 
1541. Tämä ns. Gustav Vasas bibel oli niin menestyksekäs ja vaikutusvaltainen, että se säilyi korjailujen 
myötä käytössä vuoteen 1917. lähde? Kääntäjät olivat Laurentius Andreae ja veljekset Laurentius ja Olaus 
Petri. 

Kustaa Vaasan Raamattu oli kompromissi vanhan ja uuden kielen välillä. Vaikka se ei seurannutkaan 
puhekieltä, se ei käyttänyt myöskään arkaaista kieltä. Ruotsin kielen ortografiassa se oli merkittävä askel. Se 
otti käyttöön kirjaimet ä, ä ja ö ja siinä kirjoitettiin ck kk:n sijaan eron tekemiseksi Tanskan Raamatun 
kanssa, mahdollisesti maiden välisten vihamielisyyksien vuoksi tenen mu,<aan ' : \ Kaikki kääntäjät olivat Keski- 
Ruotsista, minkä nähdään antaneen kieleen keskiruotsalaisen leiman. 

Vaikka Raamatun oikeinkirjoitus oli vahva esikuva luomassa ortografisia käytäntöjä, oikeinkirjoitus itse 
asiassa muuttui vielä hajanaisemmaksi vuosisadan loppuun mennessä. Vasta 1600-luvulla alettiin 
keskustella oikeinkirjoituksesta ensimmäisten kielioppien laatimisen myötä. Oikeinkirjoitustaistelu jatkui 
1800-luvun alkuun asti ja vasta sen jälkipuolella vakiintui hyväksytyksi standardiksi. 

Isojen kirjainten käyttö ei ollut vakiintunut ja se riippui kirjoittajasta. Jotkut seurasivat saksan kielen 
käytäntöä, jossa kaikki substantiivit kirjoitetaan isolla alkukirjaimella. Toiset käyttivät isoja kirjaimia 
harvemmin. Uuden ruotsin aikana tapahtui muutamia tärkeitä muutoksia, kuten monien 
konsonanttiklusterien muuttuminen hankausäänteiksi /J/. Myöhemmin äänne muuttui riikinmotsissa 
muotoon /f]/, kun taas suomenruotsissa /J7 säilyi, /g/ ja /k/ pehmenivät /j/:ksi ja /e/:ksi taikka /tj/:ksi ennen 
etuvokaaleja, /y/ muuttui /g/:ksi. 

Nykyruotsi 

Tähän artikkeliin tai osioon ei ole merkitty lähteitä, joten 

































tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Nykyruotsi ( nusvenska ) on 1900-luvun alusta puhuttua ruotsia. Teollistuminen ja kaupungistuminen olivat 
hyvässä vauhdissa 1800-luvun loppuvuosikymmeninä ja uudet kirjailijat jättivät jälkensä Ruotsin 
kirjallisuuteen. Monilla kirjailijoilla, poliitikoilla ja julkisuuden henkilöillä oli suuri vaikutus kansalliseen 
kieleen. Näitä merkittävin oli August Strindberg (1849-1912). 

Vasta 1900-luvulla yhteinen ja vakioitu kieli tuli kaikkien ruotsalaisten käyttöön. Oikeinkirjoitus oli viimein 
standardoitu ja lähes yhdenmukainen vuoden 1906 uudistuksen myötä. Silloin kirjoitusasusta poistettiin 
eräitä ääntymättömiä kirjaimia kuten f sen tapaisissa sanoissa kuin huvud, ennen hufvud, joka asu kuitenkin 
edelleen esiintyy muun muassa Hufvudstadsbladetin nimessä. Lukuun ottamatta verbien monikkomuotoja 
(kuten: vi gingo, me menimme, nyk. vi gick) ja kirjoitetun kielen pieniä syntaksieroja kieli oli sama kuin 
nykyään puhuttava ruotsin kieli. Verbien monikkomuodot, jotka säännöllisillä verbeillä olivat lopuksi aina 
infinitiivin kaltaisia, olivat hävinneet puhekielestä joitakin syrjäisiä murteita lukuun ottamatta jo 1800-luvun 
loppuun mennessä, ja kirjakielessäkin ne olivat jo vähitellen jäämässä pois käytöstä, kunnes ne 1950-luvulla 
poistettiin virallisista suosituksistakin. 

Merkittävä muutos kielessä tapahtui 1960-luvulla, ns. du-reformen. Ennen oikea tapa puhutella 
korkeammassa asemassa olevaa oli titteli ja sukunimi. Puhuttelujen herr, fm tai fröken käyttö oli 
hyväksyttyä vain tuntematonta ammattia, akateemista oppiarvoa tai sotilasarvoa käyttävän henkilön kanssa 
keskustelua avattaessa. Kuuntelijaan oli myös viitattava kolmannessa persoonassa, kuten saksassa. 1900- 
luvun alussa tehtiin yritys korvata tittelien käyttö puhuttelulla ni, kuten suomen (te) ja ranskan (vous) 
teitittelyssä. Teitittelystä tuli kuitenkin vähemmän suorasukainen puhuttelu alemmassa asemassa olevaa 
henkilöä puhutellessa. 1950- ja 1960-luvun liberalisoitumisen ja radikalisoitumisen myötä entiset luokkaerot 
kuitenkin vähensivät merkitystään ja sinuttelusta tuli käytäntö jopa virallisissa yhteyksissä. Vaikka 
uudistusta ei ajanut mikään virallinen taho, se levisi käyttöön uusien asenteiden myötä muutamassa 
vuodessa 1960-luvun lopusta 1970-luvun alkuun. 

Maantieteellinen jakautuminen 


Ruotsi on noin kahdeksan miljoonan Ruotsissa syntyneen ruotsalaisen ja miljoonan maahanmuuttajan 
ensimmäinen kieli. 

Suomessa ruotsia äidinkielenään puhuvia suomenruotsalaisia on 5,39 % väestöstä eli 291 219 henkeä, 
pääosin Uudellamaalla, Pohjanmaan rannikolla sekä Ahvenanmaan ja Tumn saaristossa.^ 

Yhdysvalloissa (vuoden 2004 väestönlaskennan mukaan) on 67 000 yli viisivuotiasta ruotsinpuhuj aa, lalule? 
tosin heidän kielitaidostaan ei ole tietoa. Pieniä määriä ruotsinpuhujia asuu muissakin maissa, kuten 
Argentiinassa ja Brasiliassa, jossa he ovat säilyttäneet kielensä ja nimensä. 

Virossa asui vironruotsalaisia etenkin Hiidenmaan, Saarenmaan ja Vormsin saarilla Itämeren rannikolla. 
Ruotsin menetettyä Viron Venäjälle 1700-luvun alussa tuhatkunta ruotsinpuhujaa marssitettiin Ukrainaan, 
jossa he perustivat Gammalsvenskbyn Krimin pohjoispuolelle. Muutama vanhus puhuu kylässä vieläkin 
ruotsia ja noudattaa ruotsalaista kalenteria, vaikka murre onkin kuolemassa sukupuuttoon. 

Virossa pientä vähemmistöä kohdeltiin hyvin sotien välisen ajan, mutta suurin osa puhujista pakeni Ruotsiin 
Viron tultua liitetyksi Neuvostoliittoon. 


Virallinen asema 






















Ruotsin kielilaki määrittelee ruotsin "pääkieleksi”, jonka käyttöä suositellaan paikallis- ja 
valtionhallinnossa. Lakiesitys ruotsin nimittämiseksi viralliseksi kieleksi kaatui parlamentissa äänin 145- 
147 kokonaisen lakipaketin jäädessä hyväksymättä. 

Suomessa ruotsin kieli on kansalliskieli, jonka asemaa säätelevät perustuslaki ja kielilaki.® 

Ruotsi on myös Euroopan unionin virallinen kieli. 

Kielenhuolto 


Ruotsin kielellä ei ole yhtä virallista kielenhuoltajaa. Ruotsissa Ruotsin hallituksen rahoittama Spräkrädet 
(suom. ’kielineuvosto’) antaa kielenhuollon ja -käytön suosituksia ja keskeinen kirjoitetetun kielen 
auktoriteetti on Ruotsin akatemian ( Svenska Akademien ) ylläpitämä sanakirja Svenska Akademiens Ordlista 
(SAOL) ja Svenska Akademiens ordbok (SAOB). Spräkrädet on julkaissut neljännesvuosittaista lehteä 
Sprdkvdrd vuodesta 1965. 

Suomessa Kotimaisten kielten keskuksen tavoitteisiin kuuluu pitää suomenruotsi linjassa riikinruotsin 
kanssa. Kotus on vuodesta 2000 alkaen julkaissut Finlandssvensk ordbok -teosta, joka on sanakirja 
suomenruotsin ja riikinruotsin eroista. Kotus julkaisee myös ruotsinkielistä kielenhuollon tiedotuslehteä 
Sprakb rukia ^. 

Fonologia 


Ruotsissa on suhteellisen suuri määrä vokaaleja: yhdeksän, joista muodostuu 17 foneemia useimmissa 
murteissa (lyhyt /e/ ja /£/ ovat päällekkäiset). Kahdeksastatoista konsonanttifoneemista /f]/ ja /r/ vaihtelevat 
huomattavasti sosiaalisen tilanteen mukaan ja eri keskusteluyhteyksissä. 

Ruotsin merkittävä piirre on prosodia, jossa on merkittäviä eroja eri murteissa. Prosodiaa nimitetään usein 
melodiaksi, mutta tämä termi ei ole kielitieteellinen, ja sitä käytetään usein kuvaavana mutta epämääräisenä 
terminä tästä ruotsin ja norjan piirteestä. Äidinkielenään ruotsia puhuvat mukauttavat usein äänteensä uuteen 
ympäristöön mutta säilyttävät oman murteensa prosodian. Usein se on myös ensimmäinen vaihdettava, ehkä 
koska se on eniten ymmärtämistä häiritsevä elementti tai sitten helpoin muuttaa. 



Vokaalit 

Ruotsin vokaalit muodostavat minimipareja ja etuvokaalit 
ääntyvät pyöreinä ja pyöristymättöminä. Painoton /£/ lausutaan 
useimmissa murteissa svaana ja vokaalin aleneminen on yleistä 
ennen /r/:ää ja retrofleksisia assimilaatioita kuten [tl, [r\]. 

Murteet 


Katso myös: Ruotsin murteet 
Katso myös: Pohjoismaiset murteet 


Ruotsilla on monia murteita, jotka eroavat toisistaan paljon ääntämisen ja jopa kieliopin suhteen: joissakin 
murteissa verbeillä näkyy monikkomuotoja tai nomineilla sijamuotoja. Tosin kirja- ja yleiskielessäkin 
verbien monikkomuotoja käytettiin 1900-luvulle asti, vaikka ne olivat kaupunkipuhekielestä ja useimmista 
murteista jo silloin lähes kuolleet ja vieläkin niitä esiintyy murteiden lisäksi muun muassa uskonnollisessa 
kielessä (esimerkiksi vara (suomeksi "olla”) -verbin preesensmuoto on nykyisin yleensä myös monikossa 






yksikön muoto är (”on”), mutta poikkeustapauksissa esiintyy myös monikkomuoto äro). Monet murteet 
ovatkin muunmurteisille ruotsalaisille vaikeita ymmärtää, mutta nykyisin lähes kaikki ruotsalaiset osaavat 
yleiskieltä. Murteita voi esiintyä niinkin pienillä alueilla, että eri pitäjillä saattaa olla omia murteita. Murteet 
kuitenkin jaetaan yleisesti kuuteen pääryhmään, joilla on selviä yhtäläisyyksiä ääntämisessä ja kieliopissa. 
Alla joka ryhmästä on annettu joitakin esimerkkejä; murteiden lukumäärä lienee yhteensä useita satoja. 
Ruotsissa murreryhmien nimissä esiintyy sana mäl, joka tarkoittaa puhetyyliä. 


Norrländska mäl - Norlanti, Ruotsin 
pohjoisosa 

1. YNkainuu, No rrbotten ; nuori nainen 
(http://swedia.ling.umu.se/Norrland/No 


2. Burträsk, Västerbotten; vanha 
nainen (http://swedia.ling.umu.se/Norr 

land/Vasterbotten/Burtrask/ow.html) 

3. Aspäs, Jämtland; nuori nainen (htt 
p://swedia.ling.umu.se/Norrland/Jamtl 

and/Aspas/yw.html) 

4. Färila , Hälsingland ; vanha mies (htt 
p://swedia.ling.umu.se/Norrland/H alsi 

ngland/Farila/om.html) 

Sveamäl - Sveanmaa 

5. Älvdalen, Taalainmaa; vanha 

nainen (http://swedia.ling.umu.se/Sve 

aland/Dalarna/Alvdalen/ow.html) 

6. Gräsö, Uplanti; vanha mies (http://s 
wedia.ling.umu.se/Svealand/Uppland/ 

Graso/om.html) 

7. Sorunda , Södermanland ; nuori 
mies (http://swedia.ling.umu.se/Sveal 

and/Sodermanland/Sorunda/ym.html) 

8. Kola, Värmlanti nuori nainen (http://swedia.ling.umu.se/Svealand/Varmland/Kola/yw.html) 

9. Viby, Närke; vanha mies (http://swedia.ling.umu.se/Svealand/Narke/Viby/om.html) 


Murrenäytteiden esiintyminen kartalla. 


Gotländska mäl - Gotlanti 


10. Sproge , Gotlanti; nuori nainen (http://swedia.ling.umu.se/Gotaland/Gotland/Sproge/yw.ht 
ml) 

■ Östsvenska mäl - Ahvenanmaa ja Manner-Suomi 

11. Närpiö, Pohjanmaa; nuori nainen (http://swedia.ling.umu.se/Finland/Osterbotten/Narpes/ 
yw.html) 

12. Dragsfjärd, Varsinais-Suomi; vanha mies (http://swedia.ling.umu.se/Finland/Aboland/Dra 
gsfjard/om.html) 

13. Porvoo, Uusimaa; nuori mies (http://swedia.ling.umu.se/Finland/Nyland/Borga/ym.html) 

■ Götamäl - läntinen ja pohjoinen Götanmaa, perinteisesti keskittyen Länsi-Götanmaalle 

14. Orust, Bohuslän; vanha mies (http://swedia.ling.umu.se/Gotaland/Bohuslan/Orust/om.ht 
ml) 















































15. Floby, Länsi-Götanmaa; vanha nainen (http://swedia.ling.umu.se/Gotaland/Vastergotlan 
d/Floby/ow.html) 

16. Rimforsa, Itä-Götanmaa; vanha nainen (http://swedia.ling.umu.se/Gotaland/Ostergotlan 
d/R i mforsa/ow. htm I) 

17. Ärstad-Fledberg, Halland; nuori mies (http://swedia.ling.umu.se/Gotaland/Flalland/Arstad/ 
ym.html) 

18. Stenberga, Smäland; nuori nainen (http://swedia.ling.umu.se/Gotaland/Smaland/Stenber 
ga/yw.html) 

■ Sydsvenska mäl - Ruotsin eteläkärki, sisältäen Blekingen, eteläisen Hallandin ja eteläisen 
Smälandin 

19. Jämshög, Blekinge; vanha nainen (http://swedia.ling.umu.se/Gotaland/Blekinge/Jamsho 
g/ow.html) 

20. Bara, Skäne; vanha mies (http://swedia.ling.umu.se/Gotaland/Skane/Bara/om.html) 

Suomen ruotsinkielisten puhuma ruotsi eroaa Ruotsissa puhuttavasta varsinkin ääntämykseltään mutta myös 
sanastossa on eroja. Erot eivät johdu vain suomen kielen vaikutuksesta, vaan myös siitä, että 
suomenruotsissa on säilynyt sanoja ja ääntämyspiirteitä, jotka ovat Ruotsissa kadonneet tai harvinaistuneet. 
Pohjois-Ruotsissa puhuttava ruotsi muistuttaa suomalaisvaikutuksen vuoksi jonkin verran suomenruotsia. 
Samantapaisia ilmiöitä esiintyi myös vironruotsissa, joka luettiin yhdessä suomenruotsin kanssa 
itäruotsalaisten murteiden ryhmään. Vironruotsi on kuitenkin melkein kadonnut, sillä lähes kaikki 
vironruotsalaiset siirtyivät Ruotsiin Neuvostoliiton liitettyä Viron itseensä. 


Lainasanoja 


Ruotsin lainasanoja suomeen 

■ skruv - ruuvi 

■ stol - tuoli 

■ krut - ruuti 

■ bank- pankki 

■ post - posti 

■ boll - pallo 

■ motor - moottori 

■ kort - kortti 

■ tjugo - tiu (vrt. vanhan kirjaruotsin tiugh) 

■ vakt - vahti (jakt - jahti, makt - mahti) 

■ murteellisia sanoja: lekti, hantuuki, nästuuki, vylli, rekkooli, resnekka, papperstokka, kööki, 
oo kata... 

Professori Kaisa Häkkisen mukaan ruotsalaisia lainasanoja on suomen kielessä ainakin 4 000. Suomalaisia 
lainasanoja taas on ruotsin kielessä vain noin loJ 10 ^ 

Usein varsinkin vanhemmat erikoisterminologiat saattavat koostua melkein kokonaisuudessaan 
lainasanoista. Kaiketi englannin kielen yleistymisen myötä on uudempien erikoisalojen sanasto enenevässä 
määrin kuitenkin englanti-vaikutteista. Esimerkin ruotsin kielen voimakkaista vaikutteista antaa 
(harraste)veneilyssä, erityisesti purjehduksessa, käytössä oleva terminologia (josta on tosin eräitä sanoja 
varten annettu suosituksia suomenkielisiksi vastineiksi). 


kompass - kompassi 





■ läkare - lääkäri 

■ roder-ruori 

■ an kare - ankkuri 

■ kajuta - kajuutta 

■ rigg - riki 

■ durk - turkki (eli laivan tai veneen "lattia”) 

■ schackel - sakkeli 

■ styrbord - tyyrpuuri (laivan oikea puoli, se puoli laivaa jolta laivaa ohjataan, styra = ohjata) 

■ babord - paapuuri (laivan vasen puoli) 

■ lä- lee, suositus: "suojanpuoli”, 

■ lovart - luuvartti, suositus: "tuulenpuoli” eli se puoli jolta tuuli tulee 

■ bätshake - puoshaka 

■ tali - talli, suositus: "nostin” 

■ skot - skuutti 

■ stag - staagi (staaki), suositus: harus, eli mastoa pituussuunnassa tukevat köydet 

■ vant - vantit suositus: sivuharus, eli mastoa sivusuunnissa tukevat köydet 

■ fock - tokka (eräs yleinen keulapurjelaji) 

■ kryss - kryssi, suositus: luoviminen 

Suomalaisperäisiä sanoja ruotsissa 

■ pojke < suom. poika 

■ känga Varsikenkä’ < kenkä 

■ pjäxa < pieksu 

■ kola (murt.) < kuolla 

■ rappakalja 'hölynpöly, pöty’ < rapakalja 

■ lapp lappalainen’ < Lappi 

■ hen < hän t 11 ^ 12 ] 

Lähde: Svenska Akademiens ordbok^ 13 ^ 

Katso myös 

■ Toinen kotimainen kieli 

■ Pakkoruotsi 

L3. Svenska Akademiens ordbok (http://g3.spraakdata.gu.se/saob/) 


Aiheesta muualla 


■ Swedish 101 (http://www.101languages.net/swedish/) (englanniksi) 

■ Sanakirja (http://www.kaannos.com) (ruotsi-suomi-ruotsi sanakirja) 

■ Ruotsin kielen kehitystä vanhemmasta muinaisruotsista nykyruotsiin (http://www.jyu.fi/gammal 

svenska/) 

Germaaniset kielet 

afrikaans • alasaksa • englanti • friisi • fääri • gootti • hollanti • islanti • jiddis • luxemburg • norja • ruotsi • saksa • 
tanska • yola 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 

